No het nur no ei Gruppe gfehlt: d Gälfiäßler sin mit vier Mann un eme Großteil vun ihre absonderliche un üsgfallene Instrumente uf d Bühni kumme un hen noch emol so richtig Gas gää. Im Liäd vu de "Bibbelikäs-Bolizei" hen si diä unglaublich Gschicht vum "Bibilikäs-Vebot" humorvoll vearbeitet. Un schwer z glaube isch au des, was si im Schuttertal, wo si herkumme, mit ihrem Fruchtbarkeitsdanz üslöse wenn: Es soll do doch tatsächlich zu vemehrt uftrettende Eisprüng bi de Damewelt kumme. Aber wemmer s vestoht mit brennende Posaune umzgoh, wunderet eim jo so ebbis au nimmi wirklich.